Akitania Berria-Euskadi-Nafarroa euroeskualdea

Akitania Berria-Euskadi-Nafarroa euroeskualdea (frantsesez Eurorégion Nouvelle-Aquitaine-Euskadi-Navarre) Akitania Berria eskualdeak, Euskadi autonomia erkidegoak eta Nafarroako Foru Erkidegoak osatzen duten erakundea da. Mugaz gaindiko erakunde honek Lurralde Lankidetzako Europar Elkartea gisako izaera juridikoa du eta eskualde hauek Europarekin harreman zuzena izatea ahalbidetzen du. Erakundea 2011ko abenduaren 12an sortu zuten Akitania eta Euskadik.

Erakundearen egoitza Hendaian dago.

Euroeskualdeko batzarra 20 kidek osatzen dute, horietatik 6 Akitania Berriko ordezkariak izanik, beste 6 Euskadikoak eta azken 6ak Nafarroakoak.

 Historia 
2014ko abenduaren 17an jakin zenez, Euskadik eta Akitaniak elkarrekin egingo zuten lan osasunean. Helburua zen populazioa zahartzeak eta gaixotasun kronikoak hazteak sortutako arazoak konpontzea«Euskadik eta Akitaniak elkarrekin egingo dute lan osasun arloan», EiTB, 2014-12-17.

Abenduaren 19an, Euskadik eta Akitania Berriak 'zentzuzko hazkundearen' aldeko jarrera erakutsi zuten. Iñigo Urkullu lehendakariak eta Alain Rousset Akitaniako Eskualdeko Kontseiluko presidenteak plana azaldu zuten Hendaian egin zuten aurkezpenean«Euskadik eta Akitaniak 'zentzuzko hazkundearen' alde egin dute», EiTB, 2014-12-19.

Bertan, Akitania-Euskadi euroeskualdeko lehentasunak zehaztu zituzten lehen aldiz 2014-2020rako plan estrategikoan. Harremanak indartu eta mugikortasuna bultzatuko zen eta horretarako AHTa zuten abiapuntutzat«Mugak hausteko «mugarria»», Berria, 2014-12-20. Bertan, 2020ra arteko plan estrategikoak zortzi milioi euroko «konpromiso ekonomikoa» izango zuela jakin zen«8», Berria, 2014-12-20.

2015eko urrian Uxue Barkos lehendakari duen gobernuak Nafarroako Foru Erkidegoa euroeskualdean sartzea eskatu zuen«Nafarroako Gobernuak Akitania/Euskadi euroeskualdean sartzeko eskaera egingo du», Nafarroako Gobernuaren webgunea, 2015-10-21.
2016ko martxoan ezagutarazi zen, erakundeko kideek batzar batean onartu ondoren, sei hilabeteren buruan gauzatuko dela integrazioa«Nafarroa irailean sartuko da Akitania-Euskadi euroeskualdean», Nafarroako Gobernuaren webgunea, 2016-03-18. Azkenik, 2017ko martxoaren 6an sartu zen ofizialki«Nafarroa gaur sartu da ofizialki Akitania Berriarekin eta Euskadirekin batera osatuko duen euro-eskualdean, Bordelen», Nafarroako Gobernuaren webgunea, 2017-03-06.

 Euroeskualdeko presidenteak 
 Alain Rousset (2011-2013ko apirilaren 28a)
 Iñigo Urkullu (2014ko apirilaren 28a-2018ko ekainaren 29a)
 Uxue Barkos (2018ko ekainaren 29a-)
 Alain Rousset (2022ko martxoaren 14tik)

 Kideak 

  (sorreratik)
  (2016tik)
  (2016tik)
  (sorreratik)
  (2017tik)

 Erreferentziak 

 Ikus, gainera 
 Baiona-Donostia Euskal Eurohiria
 Euroeskualde

 Kanpo estekak 
 Akitania Berria-Euskadi-Nafarroa Euroeskualdearen webgunea 
 Estatutuak 
 Ortiz de Pinedo (2019). "Jean Etxepare zubigile". Euskera. 2018, 2, 1. 365-391. Bilbo. Issn 0210-1564.

Kategoria:Akitania-Euskadi euroeskualdea